ગુજરાતી સમાચાર: માત્ર 60 દિવસમાં આ યુવાને ઉતાર્યું તેનું 13 કિલોગ્રામ વજન, જાણો | Weight Loss I Was Inspired By Aamir Khans Transformation - Health News | I Am Gujarat
Gujarati News Health માત્ર 60 દિવસમાં આ યુવાને ઉતાર્યું તેનું 13 કિલોગ્રામ વજન, જાણો
Published: Jun 18, 2019 17:45 pm IST
અર્નેસ્ટ નામના આ યુવાને માત્ર 2 મહિનામાં ઉતાર્યું તેનું 13 કિલોગ્રામ વજન. આ યુવાનની ઉંમર 23 વર્ષ છે અને તે વ્યવસાયે લીગલ એસોસિએટ છે. તેની હાઈટ 5.7 ઈંચ છે અને તેણે જ્યારે વજન ઉતારવાનું નક્કી કર્યું ત્યારે તેનું કુલ વજન 82 કિલોગ્રામ હતું. હવે તેનું વજન 69 કિલોગ્રામ છે. એક દિવસ જ્યારે આ યુવાન સીડી ચઢી રહ્યો હતો ત્યારે તે વધારે વજન હોવાને કારણે હાંફવા લાગ્યો અને વજન ઉતારવાનું નક્કી કર્યું. તો ચાલો જાણીએ આ યુવાનની વજન ઉતારવાની પ્રક્રિયા વિશે.
જાણો આ યુવાનનો ડાયટપ્લાન
વજન ઉતારવાની પ્રક્રિયા દરમિયાન આ યુવાન દરરોજ સવારે બ્રેકફાસ્ટમાં 5 સફેદ ઈંડા સાથે એક કપ ઓટ્સ ખાતો હતો. જ્યારે બપોરે લંચ દરમિયાન સલાડ, કચૂંબર અને થોડી બદામ ખાતો હતો. ડિનરમાં પણ સલાડ ખાતો હતો. આ યુવાન જિમમાં જાય તે પહેલા 2 કેળા ખાતો હતો અને વર્કઆઉટ બાદ 6 સફેદ ઈંડા ખાતો હતો.
જાણો આ યુવકનો વર્કઆઉટ પ્લાન
વજન ઉતારવાની પ્રક્રિયા દરમિયાન આ યુવાન દરરોજ સવારે 4 કિલોમીટર ચાલવા જતો હતો અને સાંજે 2 કલાક કસરત કરતો હતો. આ સિવાય તે નાસ્તામાં ટામેટાં, પાલક, કોબીજ અને બદામ ખાતો હતો. તે દરરોજ લગભગ 5 લીટર જેટલું હૂંફાળુ પાણી પીતો હતો. હૂંફાળુ પાણી પીવાથી તેની ચરબીમાં ઘટાડો થયો.
આ યુવાને ફિલ્મ 'દંગલ' દરમિયાનની આમિર ખાનની વજન ઉતારવાની પ્રક્રિયાનો વિડીયો જોયો અને તેને વજન ઉતારવાની પ્રેરણા મળી. આ સિવાય પણ તેણે વજન ઉતારવાની પ્રક્રિયાના અનેક મોટિવેશનલ વિડીયો જોયા. તેણે દરરોજ ચોક્કસ સમયે જમવાનું, ઉઠવાનું અને કસરત કરવાનું શરૂ કર્યું. શિસ્તબદ્ધરીતે કાર્ય કરીને આ યુવાને તેનું વજન ઉતાર્યું.